Slavín
Slavín je memorijalni kompleks i vojno groblje u Bratislavi, Slovačka. U sklopu njega je sahranjeno na hiljade vojnika Crvene armije koji su poginuli tokom Drugog svjetskog rata, dok su oslobađali grad u aprilu 1945. od okupacionih snaga nacističke njemačke i preostalih slovačkih trupa koje su podržavale klerofašističku vladu na čijem čelu je bio Jozef Tiso. Spomenik se nalazi na brdu u blizini centra Bratislave, okružen bogatim vilama i rezidencijama raznih ambasada. Kompleks je podignut između 1957. i 1960. na zemljištu groblja, a otvoren je 3. aprila 1960. na obilježavanju 15. godišnjice oslobođenja grada. Spomenik je izgrađen u stilu sličnom Palati kulture i nauke u staljinističkom arhitektonskom stilu. Od 1961. godine proglašen je za Nacionalni kulturni spomenik. Dizajnirao ga je Jan Svetlik.